ჰასან შეიხ მუჰამადი
ჰასან შეიხ მუჰამადი (სომალ. Xasan Sheekh Maxamuud, არაბ. الشيخ حسن محمود; დ. 29 ნოემბერი, 1955, ჯალალაქსი, სომალი) — სომალელი მასწავლებელი, ბიზნესმენი, სოციალური აქტივისტი და პოლიტიკოსი. სომალის პრეზიდენტი 2012-2017 წლებში და 2022 წლის 15 მაისიდან. მშვიდობისა და განვითარების პარტიის წარმომადგენელი. მენეჯმენტისა და მართვის ინსტიტუტის ყოფილი დეკანი. 2012 წლის 10 სექტემბერს, სომალის პარლამენტმა აირჩია ქვეყნის პრეზიდენტად. მისი არჩევით დასრულდა ქვეყნის ისტორიის გარდამავალი პერიოდი. 12 სექტემბერს მოგადიშოს სასტუმროში კენიის საგარეო საქმეთა მინისტრთან შეხვედრამდე სამხედრო დაჯგუფება ალ-შაბაბის ტერორისტებმა მოახდინეს აფეთქება, რომელიც ითვალისწინებდა ახლადარჩეული პრეზიდენტის ლიკვიდაციას.